Lona se reviews: In die land van Pamperlang
"In die land van Pamperlang maak gogga nooit vir baba bang; in die land van Wieliewalie sit 'n apie op 'n balie; in die land van Dikkedensie val Piet Pollewiet plat op sy pensie. In die land van Koekmakrank loop Klossie Jakkals kamma mank. In die land van Ritserympies fluister almal woordgeheimpies; in dieland van Appelliefie is jy die liefste hartediefie""Stories uit die skat van wereldfolklore is 'n erfenis so oud soos die berge; tog vernuwe hulle hulself telkens na gelang van die oorverteller". Hier word onder andere klassieke gunstelinge van vroeere geslagte by herhaling in 'n nuwe vorm oorvertel.
Met hierdie prag bundel het Linda Rode weereens bewys dat sy die doyenne van kinderliteratuur is.
Met herhalimg, rym en klankspel , die fynste aanvoeling vir taal , woorde wat spreek tot die kind , voer sy die leser vanuit ons alledaagse werklikheid na 'n fantasiewereld waar Trommeltjie Rollerommetje, Diedeldonsie, 'n liewe Kokkenennetjie, 'n lappieskombers van drome en 'n jakkals wat gaan trou en 'n ploemserige , plomserige waterding jou wegvoer na die mooiste , lekkerste leeservaring ooit. Haar woorde en beskywings sing en dans en haar fyn humorsin maak die algehele ervaring een van die grootste lekkerte ooit! Hierdie is soos sy tereg skryf:" 'n storie sonder einde. 'n storie wat aan-en aan-en aanhou, so lank as wat mense na stories luister. Die leeservaring is hier so lekker en vervullend dat 'n mens baie traag die einde bereik. Gelukkig is daar die volgende keer van weer lees en weer geniet.
Die illustreerder Johann Strauss lewer hier van die mooiste en fynste werk wat die beoordelaars nog teegekom het. Kleurvolle volblad illustrasies met vrolike vriendelike karaktertjies wat sing en dans getuig van 'n kinder-vriendelike gemoed en 'n fyn aanvoeling vir dit wat die pragtige teks sal aanvul en verdere dimensie gee. Se Linda Rode tereg: " Sy besonderse ruimtelike persepsie en onnutsige aandag aan detail is 'n bonus vir sowel die kinderkyker as die volwasse voorleser."